English: Yes, I largely agree with everything you said, Siân Gwenllian. There are some nuances, but the nuance isn't awfully important. I'm going to jump about all over the place just because that happens to be the way my particular papers are, but, for example, in the diversity and democracy programme, we ran that programme and we have kept in touch with the mentees - I should have said that to Suzy Davies, actually - because they voluntarily want to keep in touch with us, and we know that a large number of those stood for election in 2017, and four of them were elected and they were all women. Those programmes work, so we're going to pursue those, and I hope that we all take part in the mentee programme, men as well as women, because actually the larger the number of young women who we can make understand what public office looks like, the more likely they are to put themselves forward. I've also asked Chwarae Teg to refresh a piece of work it did under the previous Minister around equality and public life for me, and they should be bringing that forward very shortly so that we can accelerate the progress of equality in public life. We have done reasonably well, but reasonably well is not where I want to be. I want to be equal. So, I don't see any reason why, in this Assembly term, we shouldn't get to 50:50 on every public body sponsored by this Government, and Chwarae Teg is going to bring some proposals forward for me to consider to see how we might manage that, and that's very important indeed. In terms of period poverty, I've got officials working very hard indeed on what we can do here, alongside education officials. We're closely looking at RCT; they have done something that is very interesting indeed, and we have been having long conversations with the Trussell Trust - that's hard to say, Trussell Trust - about where they are with work with homeless young women as well, but I'm determined to do something very soon in that regard. So, as soon as I've got some data together, we will be announcing some schemes that we can take forward to see what works best. Even if we provided free sanitary products to every woman who requires them in Wales, that's not that many people. This is a thing that I'm determined to take forward in one way or another. So, it's just about the best way of doing it, which is where we are at the moment. In terms of sex education - absolutely right, we do need to do something. We've just had the sex and relationships education panel report, and it was a very good report in my view. The Cabinet Secretary for Education and I have been considering that for just a little while. She'll be responding formally to it shortly, but I don't think I'm pre-announcing too many things by saying that we both thought it was a very good report indeed. And, as I said, we are sponsoring some organisations already to take forward some of that work in healthy relationships. We will be considering what the best way of getting that into the education system is, and that may well be that we make a change to the Violence against Women, Domestic Abuse and Sexual Violence (Wales) Act 2015 itself, or we include it in the curriculum reforms that we'll be taking through the Assembly shortly. There are a number of ways of doing it, but we will be doing that as fast as possible. Then just to say at the end, because we know - all the research shows us this - it's this gender stereotyping thing that's actually at the bottom of all of this. People are taught, from the second they open their eyes, that their gender matters, and actually it doesn't matter - unless you're actually looking to form a family and have a sexual relationship with a person, why on earth does it matter? I just really don't understand that genderisation of five-day-old babies and so on. We've really got to work very hard as a society to stop that happening. We need to make sure that all of our processes in Government don't in any way assume that that's a good thing to do, and that they afford equal opportunities right across the piece. But I'm not in any way complacent; we have a long way to go yet.
Welsh: Ie, rwy'n cytuno i raddau helaeth â phopeth a ddywedasoch chi, Siân Gwenllian. Mae yna gysgodion o wahaniaeth, ond dydy'r cysgodion ddim yn bwysig iawn. Rwy'n mynd i neidio dros y lle dim ond oherwydd dyna'r drefn y mae fy mhapurau penodol yn digwydd bod ynddi ond, er enghraifft, yn y rhaglen democratiaeth ac amrywiaeth, gwnaethom ni gynnal y rhaglen honno ac rydym ni wedi cadw mewn cysylltiad â'r mentoreion - dylwn i fod wedi dweud hynny wrth Suzy Davies, mewn gwirionedd - oherwydd maen nhw eisiau cadw mewn cysylltiad â ni o'u gwirfodd, ac rydym ni'n gwybod bod nifer fawr o'r rhai hynny wedi sefyll etholiad yn 2017, ac etholwyd pedwar ohonyn nhw ac roeddyn nhw i gyd yn fenywod. Mae'r rhaglenni hynny yn gweithio, felly rydym ni'n mynd i fynd ar drywydd y rhai hynny, ac rwy'n gobeithio y byddwn ni i gyd yn cymryd rhan yn y rhaglen fentora, dynion yn ogystal â menywod, oherwydd mewn gwirionedd, po fwyaf o fenywod ifanc y gallwn ni wneud iddyn nhw ddeall beth yw swyddi cyhoeddus, y mwyaf tebygol ydynt o gyflwyno eu hunain ar eu cyfer. Rwyf hefyd wedi gofyn i Chwarae Teg adnewyddu darn o waith a wnaeth o dan y Gweinidog blaenorol ynghylch cydraddoldeb a bywyd cyhoeddus i mi, a dylen nhw fod yn cyflwyno hynny cyn bo hir fel y gallwn ni gyflymu'r cynnydd o ran cydraddoldeb mewn bywyd cyhoeddus. Rydym ni wedi gwneud yn eithaf da, ond rwyf am wneud yn well nag eithaf da. Rwyf i eisiau bod yn gyfartal. Felly, dydw i ddim yn gweld unrhyw reswm pam, yn nhymor y Cynulliad hwn, na ddylem ni gyrraedd 50:50 ar bob corff cyhoeddus a noddir gan y Llywodraeth hon, ac mae Chwarae Teg yn mynd i gyflwyno rhai cynigion imi eu hystyried i weld sut y gallem ni reoli hynny, ac mae hynny'n bwysig iawn. O ran tlodi mislif, mae gen i swyddogion yn gweithio'n galed iawn ar yr hyn y gallwn ni ei wneud yn y fan yma, ochr yn ochr â swyddogion addysg. Rydym ni'n edrych yn agos ar Rondda Cynon Taf; maen nhw wedi gwneud rhywbeth sy'n ddiddorol iawn, ac rydym ni wedi bod yn cael sgyrsiau hir gyda'r Ymddiriedolaeth Trussell - mae hwnnw'n anodd ei ddweud, yr Ymddiriedolaeth Trussell - ynghylch lle y maen nhw o ran gwaith gyda menywod ifanc ddigartref hefyd, ond rwy'n benderfynol o wneud rhywbeth yn fuan iawn ynghylch hynny. Felly, cyn gynted ag y bydd gen i rywfaint o ddata wedi'u casglu at ei gilydd, byddaf yn cyhoeddi rhai cynlluniau y gallwn ni fwrw ymlaen â nhw i weld beth sy'n gweithio orau. Hyd yn oed os ydym ni'n darparu cynhyrchion mislif yn rhad ac am ddim i bob menyw sydd eu hangen yng Nghymru, nid yw hynny'n llawer o bobl. Mae hwn yn rhywbeth yr wyf i'n benderfynol o fwrw ymlaen ag ef mewn rhyw ffordd neu'i gilydd. Felly, mae hyn yn ymwneud â'r ffordd orau o wneud hynny, a dyna'r sefyllfa yr ydym ynddi ar hyn o bryd. O ran addysg rhyw - rydych chi yn llygad eich lle, mae angen i ni wneud rhywbeth. Rydym ni newydd gael adroddiad y panel addysg rhyw a pherthnasoedd, ac roedd yn adroddiad da iawn yn fy marn i. Mae Ysgrifennydd y Cabinet dros Addysg a minnau wedi bod yn ystyried hynny ers ychydig bach o amser. Bydd hi'n ymateb yn ffurfiol iddo cyn hir, ond dydw i ddim yn meddwl fy mod yn cyhoeddi o flaen amser gormod drwy ddweud bod y ddwy ohonom ni yn credu ei fod yn adroddiad da iawn yn wir. Ac, fel y dywedais i, rydym ni'n noddi rhai sefydliadau eisoes i fwrw ymlaen â rhywfaint o'r gwaith hwnnw ar berthynas iach ag eraill. Byddwn ni'n ystyried beth yw'r ffordd orau o gynnwys hynny yn y system addysg, ac mae'n ddigon posibl y byddwn yn newid y Ddeddf Trais yn erbyn Menywod, Cam-drin Domestig a Thrais Rhywiol (Cymru) 2015 ei hun, neu y byddwn yn ei chynnwys yn y diwygiadau cwricwlwm y byddwn yn eu harwain drwy'r Cynulliad cyn bo hir. Mae nifer o ffyrdd o wneud hynny, ond byddwn ni'n gwneud hynny mor gyflym â phosib. Dim ond dweud wedyn ar y diwedd, oherwydd gwyddom - mae'r holl waith ymchwil yn dangos i ni - y mater stereoteipio sydd wrth wraidd hyn i gyd, mewn gwirionedd. Caiff pobl eu haddysgu o'r eiliad y maen nhw'n agor eu llygaid fod eu rhyw yn bwysig, ac mewn gwirionedd nid yw'n bwysig - oni bai eich bod yn ffurfio teulu a chael perthynas rywiol gydag unigolyn, pam ar y ddaear y mae hynny'n bwysig? Dydw i ddim, mewn gwirionedd, yn deall pam y mae babanod pum diwrnod oed ac ati yn cael eu gwahaniaethu wrth ei gilydd ar sail rhyw. Mae'n rhaid inni weithio'n galed iawn fel cymdeithas i atal hynny rhag digwydd. Mae angen inni wneud yn siŵr nad yw'r un o'n prosesau yn y Llywodraeth, mewn unrhyw ffordd, yn tybio bod hynny'n beth da i'w wneud, a'n bod yn rhoi cyfle cyfartal yn gyffredinol. Ond nid wyf mewn unrhyw ffordd yn hunanfodlon; mae gennym ffordd bell i fynd eto.